हमारी अधिकतर जनता के लिए संतुलित भोजन की उपलब्धता एक टेढ़ी खीर है। लोग अधिकतर अनाज पर निर्भर करते हैं। अन्य चीजों जैसे कि साग सब्जी¸ चिकनाई¸ दूध¸ फल इत्यादि की तो उनके भोजन में बहुत ही कमी होती है जिसका परिणाम यह होता है कि उनके भोजन की कैलोरी कीमत वांछित स्तर की नहीं होती। इसलिए वे कुपोषण की बुराई के शिकार हो जाते हैं। यह समस्या उनकी अस्वास्थ्यप्रद बस्तियों से और अधिक गंभीर हो जाती है जहां वे रहते हैं। महामारियां बहुधा उन पर आक्रमण करती हैं। समय के बीतते उनकी रोगों से लड़ने की शक्ति में काफी कमी हो जाती है। स्वच्छता के अभाव में वे वायुमंडल से भी आवश्यक तत्व शोषित नहीं कर पाते। उनकी त्वचा पर गंदगी जम जाती है जो कि वायुमंडल के आवश्यक तत्वों को उनके शरीर में प्रवेश करने से रोकती है। सूर्य विटामिन ‘डी‘ का एक अच्छा स्त्रोत है किंतु उनके शरीर पर मैल की परत होने के कारण सूर्य की विटामिन युक्त किरणें उनके शरीर में प्रवेश नहीं कर पाती हैं।